ททท. เปิดตัวเพลง “สวัสดีค่ะ Bangkok ยินดีต้อนรับสู่...กรุงเทพมหานคร" กระตุ้นเศรษฐกิจท่องเที่ยว
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยว่า เนื่องโอกาสครบรอบ 47 ปี ในการฟื้นความสัมพันธ์ทางการทูตระหว่างไทยและจีน ททท.จึงร่วมกับ บริษัท ไทยเจียระไน กรุ๊ป จำกัด  (มหาชน)  เปิดตัวเพลง “สวัสดีค่ะ Bangkok ยินดีต้อนรับสู่...กรุงเทพมหานคร" เพื่อให้นักท่องเที่ยวจากทุกประเทศได้สัมผัสถึงบรรยากาศและประสบการณ์ผ่านบทเพลง ช่วยส่งเสริมและสร้างความเชื่อมั่น แสดงให้นักท่องเที่ยวจากทั่วโลกได้เห็นว่ากรุงเทพมหานครได้กลับสู่สภาวะปกติจากสถานการณ์แพร่ระบาดโควิด-19 คลี่คลายลง โดยจะเป็นการนำเสนอภาคการท่องเที่ยวไทย ที่เริ่มฟื้นตัวในทิศทางที่ดี ผ่านโครงการเปิดตัวมิวสิกวิดีโอเพลงใหม่ล่าสุด ถ่ายทอดบทเพลงด้วยรอยยิ้มของคนไทย และผู้คนหลากหลายเชื้อชาติที่ต่างเดินทางเข้ามาท่องเที่ยวพักผ่อนในกรุงเทพมหานคร เมืองหลวงไทยที่เต็มไปด้วยสถานที่สำคัญ รสชาติอาหารที่เป็นเอกลักษณ์ ประเพณีวัฒนธรรมที่โดดเด่น อาทิ การไหว้และคำทักทาย รวมถึงถ่ายทอดให้ชาวจีนและต่างชาติที่พักอาศัยอยู่ในประเทศไทยและต่างประเทศได้เห็นถึงความทันสมัย ความสวยงามทั้งสถานที่ต่างๆ และกลุ่มคนที่ประกอบอาชีพดำเนินชีวิตแต่ละวัน ที่อาจยังไม่เคยได้สัมผัส และสื่อให้เห็นในมนต์เสน่ห์อีกมุมของกรุงเทพมหานคร ที่เป็นจุดศูนย์กลางของประเทศไทย ไม่ว่าจะเป็นด้านเศรษฐกิจ การท่องเที่ยว การคมนาคม การขนส่ง อีกด้วย